Anne Trægde

Anne Trægde (født 15. juni 1968 i Tønsberg) er en norsk billedkunstner. Hun arbeider særlig med skulptur og installasjon, men også animasjon og tegning, ofte kombinert med tekst.

 Bakgrunn og arbeid 
Anne Trægde er født og oppvokst i Tønsberg i Vestfold. Hun har kunstutdannelse fra Kunst- og Håndverksskolen i Oslo (SHKS) 1990–1994, Kungl. Konsthögskolan i Stockholm 1994–1999) og Högskolan för fotografi och film ved Göteborgs universitet 1999–2000. Trægde har hatt en rekke utstillinger og kunstprosjekter i Sverige og Norge, deriblant som første utstiller i Galleri Backer på Høgskolen i Vestfold med utstillingen «Portrett etter minnet» 2010. Våren 2011 deltar hun på kollektivutstillingen «Transit Vestfold» ved Haugar Vestfold Kunstmuseum i Tønsberg.

I 2013 fikk Anne Trægde Nøtterøy kommunes kulturpris for sin «Utforskerflåten», en kunstinstallasjon og leseplass i barneavdelingen på Tønsberg og Nøtterøy bibliotek.Oversikt over utstilt innhold på «Leserflåten» i Tønsberg og Nøtterøy bibliotek

Anne Traegde er gift med installasjonskunstneren Lars Trægde. De bor på Torød i Nøtterøy kommune i Vestfold. 

 Referanser 

 Eksterne lenker 
 Egenpresentasjon med bildeeksempler
 Gjengangeren om kunstutstilling ved Høyskolen i Vestfold 2010
 NRK om «Watchman's hut»-prosjektet 2011
 Om utstillingen Konsumera mera i Norrköpings konstmuseum 2011

Kategori:Norske kunstnere
Kategori:Personer fra Tønsberg kommune
Kategori:Fødsler i 1968